**Հ Ա Շ Վ Ե Տ Վ ՈՒ Թ Յ ՈՒ Ն**

2024թ. մայիսի 27-ից 31-ը ԱՄՀ Կովկասի, Կենտրոնական Ասիայի և Մոնղոլիայի կարողությունների զարգացման տարածաշրջանային կենտրոնի (CCAMTAC) կողմից կազմակերպված «Թվային դարաշրջանում հարկային կարգապահություն – այժմ և ապագայում» (Tax Compliance in the Digital Age-Now and in the Future) թեմայով աշխատաժողովին մասնակցելու նպատակով Սամարղանդ (Ուզբեկստան) գործուղման արդյունքների մասին

**1․ Անունը, ազգանունը, զբաղեցրած պաշտոնը**

1. Զեփյուռ Ալեքսանյան, ՀՀ պետական եկամուտների կոմիտեի հարկային տեղեկատվության և ռիսկերի վերլուծության վարչության փոքր հարկ վճարողների վերլուծության և մոնիտորինգի բաժնի պետի տեղակալ,
2. Նվարդ Մաթևոսյան, ՀՀ պետական եկամուտների կոմիտեի զարգացման և վարչարարության ռազմավարական ծրագրերի վարչության ՊԵԿ ռազմավարության մշակման և համակարգման բաժնի գլխավոր հարկային տեսուչ,
3. Լիա Ղուկասյան, ՀՀ պետական եկամուտների կոմիտեի միջազգային համագործակցության վարչության հարկային համագործակցության բաժնի հարկային տեսուչ։

**2․ Գործուղման վայրը և ժամկետները՝**

Ուզբեկստանի Հանրապետություն, ք․Սամարղանդ 2024թ. մայիսի 27-ից 31-ը։

**3․ Հրավիրող կողմը՝**

ԱՄՀ Կովկասի, Կենտրոնական Ասիայի և Մոնղոլիայի կարողությունների զարգացման տարածաշրջանային կենտրոն (CCAMTAC)։

**4․** **Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)՝**

Գործուղման նպատակն էր մասնակցել «Թվային դարաշրջանում հարկային կարգապահություն - այժմ և ապագայում» թեմայով եռօրյա աշխատաժողովին: Աշխատաժողովը միտված էր ներկայացնել և իրազեկել ազգային մակարդակում՝ տարածաշրջանային տնտեսությունների վերակառուցման և թվային տնտեսության զարգացմանն առնչվող հարկային քաղաքականություններում կիրառվող գործիքակազմը և բացահայտել գործնականում հաճախ հանդիպող խնդիրները:

Աշխատաժողովին մասնակցող տարածաշրջանային 8 երկրների հետ իրականացվել են փոխադարձ քննարկումներ: Ուստի հանդիպումն աչքի էր ընկնում բովանդակալից ակտիվ քննարկումներով, խնդիրների առաջադրումներով և փոխադարձ շփումներով:

Հանդիպման աշխատանքային լեզուն անգլերենն էր:

**5․ Քննարկված թեմաները՝**

Աշխատաժողովի շրջանակներում մանրամասն քննարկվել են հետևյալ թեմաները՝

1. Տարածաշրջանային տնտեսությունների վերակառուցում և թվային տնտեսության զարգացման խթանում,
2. ավտոմատ ռիսկերի գնահատման համակարգ CRM, «Autocameral» և «cashback» համակարգի միջոցով ՀԴՄ-ների բաշխման վերահսկողություն,
3. հարկման դերը եկամուտների հավաքագրման ռազմավարության և կայուն զարգացման նպատակների հասնելու գործում,
4. արհեստական բանականության դերը (AI) հարկային վարչարարության մեջ,
5. աշխատակիցների մոտիվացիայի բարձրացման համակարգեր՝ KPI-ների ներդրմամբ,
6. ԱՄՀ-ի տեխնիկական բնութագրի ներկայացում,
7. մեքենայական ուսուցման միջոցով ռիսկային դեպքերի բացահայտում,
8. հարկային ճեղքի վերլուծություն և մեքենայական ուսուցում։

Մասնակցություն ենք ունեցել բոլոր պանելային քննարկումներին, որոնցից մի քանիսում ներկայացրել ենք մեր պրակտիկայում բացահայտված հաջողված գործերից։ Մեր պրակտիկայում կիրառվող գործիքակազմը և ՀՀ Հարկային օրենսդրության առանձնահատկությունները հետաքրքրություն են առաջացրել մասնակիցների շրջանակներում:

**6․Հանդիպումները, ելույթները, բարձրացված կամ քննարկված հարցերը՝**

Ելույթներ ունեցան Հայաստանի, Ուզբեկստանի, Մոնղոլիայի, Ադրբեջանի և Ղազախստանի ներկայացուցիչները:

Ուզբեկստանի ներկայացուցիչները, որպես հրավիրող կողմ, ներկայացրեցին իրենց կողմից նոր ստեղծված էլեկտրոնային համակարգը կապված ավտոմատ ռիսկերի գնահատման համակարգի (CRM), «Autocameral» և «cashback» համակարգի միջոցով ՀԴՄ-ների բաշխման վերահսկողութան, «MAHALABAI»-ի բնակչության հետ աշխատող հարկային ստորաբաժանումների աշխատակիցների մոտիվացիայի բարձրացման համակարգերի՝ KPI-ների ներդրման հետ:

Ելույթի խոսքով հանդես եկավ նաև Հայաստանը, կիսվեց հարկային իրավախախտումների բացահայտմանն ուղղված իր վերլուծական գործիքներով, կարողություններով, ինչպես նաև արդեն իսկ պիլոտային փուլում կիրառվող մի քանի մեքենայական ուսուցման գործիքների արդյունքներով: Ելույթի դրական արդյունքների մասին փաստում էր մյուս երկրների մոտ առաջացող հետաքրքրությունն ու հարցերը՝ մեր երկրում կիրառվող մեթոդների վերաբերյալ:

Աշխատաժողովը վարող մասնագետների ելույթները բազմաբնույթ էին և արտացոլում էին այդ երկրներում առկա խնդիրներն ու դրանց լուծումների փորձը: Աշխատաժողովի թեմաները ներկայացվեցին երեք օրերի ընթացքում՝ յուրաքանչյուր օրվա ավարտին հարց և պատասխանների միջոցով ամփոփելով տվյալ նյութերի բովանդակությունը։

**7․ Հանդիպման կամ հավաքի ժամանակ ընդունված որոշումները, պայմանավորվա­ծությունները, ստորագրված փաստաթղթերը՝**

Դասընթացի ավարտին ԱՄՀ Կովկասի, Կենտրոնական Ասիայի և Մոնղոլիայի կարողությունների զարգացման տարածաշրջանային կենտրոնի (CCAMTAC) կողմից մասնակիցները արժանացել են հավասատագրերի՝ «Թվային դարաշրջանում հարկային կարգապահություն – այժմ և ապագայում» թեմայով դասընթացը հաջողությամբ ավարտելու կապակցությամբ։

**8․** **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները՝**

 Միջոցառմանը մասնակցությունը հնարավորություն ընձեռեց ՊԵԿ ներկայացուցիչներին տեղեկատվություն ստանալ առաջատար հարկային մարմինների կողմից թվային դարաշրջանում հարկային կարգապահության ապահովման ուղղությամբ կիրառվող փորձի, միջազգային կազմակերպությունների կողմից այդ հիմնահարցի մասով մշակված ուղեցույցների վերաբերյալ։

Առաջիկայում նախատեսվում են մի շարք դասընթացներ և աշխատաժողովներ։ Վերոնշյալ դասընթացներին հնարավորություն կա մասնակցելու թե՛ առցանց ձևաչափով, թե՛ ֆիզիկական ներկայությամբ։

Այլ երկրների հետ փորձի փոխանակումը կնպաստի ՀՀ ՊԵԿ գործառույթների արդյունավետության բարձրացմանը։

**9․ Ստորագրությունը, ամսաթիվը**

 Զեփյուռ Ալեքսանյան

 Նվարդ Մաթևոսյան

Լիա Ղուկասյան

 **05.06.2024թ․**